Document ID: 32014R0994

KOMMISSIONENS DELEGEREDE FORORDNING (EU) Nr. 994/2014
af 13. maj 2014
om ændring af bilag VIII og VIIIc til Rådets forordning (EF) nr. 73/2009, bilag I til Europa-Parlamentets og Rådets forordning (EU) nr. 1305/2013 og bilag II, III og VI til Europa-Parlamentets og Rådets forordning (EU) nr. 1307/2013
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 136a, stk. 3, og artikel 140a,
under henvisning til Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (2), særlig artikel 58, stk. 7,
under henvisning til Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (3), særlig artikel 6, stk. 3, artikel 7, stk. 3, og artikel 20, stk. 6, og
ud fra følgende betragtninger:
(1)
I overensstemmelse med artikel 103n i Rådets forordning (EF) nr. 1234/2007 (4) meddelte Spanien, Luxembourg, Malta og Det Forenede Kongerige inden den 1. august 2013, at de har til hensigt endeligt at overføre alle eller en del af de beløb, der står til rådighed for støtteprogrammerne for vinsektoren, jf. bilag Xb til samme forordning, med henblik på at hæve deres nationale lofter for direkte betalinger for ansøgningsåret 2014 og fremover. Bilag VIII til Rådets forordning (EF) nr. 73/2009 er blevet ændret i overensstemmelse hermed ved Kommissionens gennemførelsesforordning (EU) nr. 929/2013 (5). Disse endelige overførsler bør også afspejles i bilag II og III til forordning (EU) nr. 1307/2013.
(2)
I overensstemmelse med artikel 136a, stk. 1, i forordning (EF) nr. 73/2009 og artikel 14, stk. 1, i forordning (EU) nr. 1307/2013 underrettede Frankrig, Letland og Det Forenede Kongerige inden den 31. december 2013 Kommissionen om deres beslutning om at overføre en vis procentdel af deres årlige nationale lofter for kalenderårene 2014-2019 til foranstaltninger inden for rammerne af landdistriktsudviklingsprogrammer, som ifølge forordning (EU) nr. 1305/2013 finansieres med midler fra Den Europæiske Landbrugsfond for Udvikling af Landdistrikterne (ELFUL). I overensstemmelse med artikel 136a, stk. 2, i forordning (EF) nr. 73/2009 og artikel 14, stk. 2, i forordning (EU) nr. 1307/2013 underrettede Kroatien, Malta, Polen og Slovakiet inden den 31. december 2013 Kommissionen om deres beslutning om til direkte betalinger at overføre en vis procentdel af det beløb, der afsættes til støtte for foranstaltninger inden for rammerne af landdistriktsudviklingsprogrammer, som ifølge forordning (EU) nr. 1305/2013 finansieres med midler fra ELFUL i perioden 2015-2020. Bilag VIII og VIIIc til forordning (EF) nr. 73/2009, bilag I til forordning (EU) nr. 1305/2013 og bilag II og III til forordning (EU) nr. 1307/2013 bør derfor ændres.
(3)
I overensstemmelse med artikel 57a, stk. 9, i forordning (EF) nr. 73/2009 underrettede Kroatien inden den 31. januar 2014 Kommissionen om den jord, der er blevet ryddet for miner og igen taget i brug til landbrugsaktiviteter i 2013. Denne meddelelse indeholdt også de tilhørende budgetrammer for ansøgningsåret 2014 og fremover. I overensstemmelse med samme artikel underrettede Kroatien desuden Kommissionen om jord, der er blevet ryddet for miner og anmeldt af landbrugere i støtteansøgningerne for ansøgningsåret 2013, og som igen blev taget i brug til landbrugsaktiviteter mellem den 1. januar 2005 og den 31. december 2012. Bilag VIII til forordning (EF) nr. 73/2009 blev derfor ændret ved gennemførelsesforordning (EU) nr. 929/2013. På grundlag af den plan for stigninger, der er omhandlet i artikel 17 i forordning (EU) nr. 1307/2013, bør bilag II, III og VI til nævnte forordning derfor ændres.
(4)
Beløbet for regnskabsåret 2014, der fremkommer ved frivillig tilpasning af direkte betalinger i kalenderåret 2013 i Det Forenede Kongerige i henhold til artikel 10b i forordning (EF) nr. 73/2009, de beløb, der følger af anvendelsen af artikel 136 og 136b i samme forordning for regnskabsårene 2014 og 2015, og de beløb, der følger af anvendelsen af artikel 66, stk. 1, i forordning (EU) nr. 1307/2013, bør føjes til den årlige fordeling af EU-støtten til udvikling af landdistrikterne. Bilag I til forordning (EU) nr. 1305/2013 bør derfor ændres.
(5)
Forordning (EU) nr. 1307/2013 finder først anvendelse fra den 1. januar 2015. Ændringerne af denne forordning bør derfor først finde anvendelse fra samme dato -
VEDTAGET DENNE FORORDNING:
Artikel 1
Bilag VIII og VIIIc til forordning (EF) nr. 73/2009 ændres som angivet i bilag I til nærværende forordning.
Artikel 2
Bilag I til forordning (EF) nr. 1305/2013 ændres som angivet i bilag II til nærværende forordning.
Artikel 3
Bilag II, III og VI til forordning (EU) nr. 1307/2013 ændres som angivet i bilag III til nærværende forordning.
Artikel 4
Denne forordning træder i kraft dagen efter offentliggørelsen i Den Europæiske Unions Tidende.
Artikel 3 finder anvendelse fra den 1. januar 2015.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. maj 2014.

Labels: 17
19
5
6
15